Yurgen Klopp: “Messining transferi Premyer Ligaga kerak deb o‘ylamayman”

“Liverpul” bosh murabbiyi Yurgen Klopp “Barselona” hujumchisi Lionel Messining mersisaydliklar safiga o‘tishi mumkinligi borasidagi xabarlarga sharh berdi.

Kim ham Messini o‘z jamoasida ko‘rishni xohlamaydi? Biroq bu yerda buning iloji yo‘q. Rostini aytsam, u juda yaxshi futbolchi!
U “Manchester Siti”ga yordam berishi tabiiy, ularni yengish qiyin bo‘ladi. Bu APL uchun ayni muddao bo‘lardi, biroq ligaga bu transfer kerakligiga ishonchim komil emas.
Messi hech qachon boshqa chempionatda o‘ynamagan. Bu yerning futboli boshqa. Men buni tomosha qilishni xohlardim, ammo transfer amalga oshishiga ishonchim komil emas
Yurgen Klopp, “Liverpul” bosh murabbiyi
Avvalroq “Manchester Siti” Messi bilan shaxsiy shartnoma borasida deyarli kelishuvga erishgani va transfer uchun 100 million yevroga qo‘shib uch nafar futbolchisini (Gabi Jezus, Bernardu Silva va Erik Garsiya) taklif qilishi xabar qilingandi.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!